
Biroul de informare şi relaţii publice                                      05 aprilie 2013                 

COMUNICAT DE PRESĂ
Curtea de Apel Iaşi şi-a deschis porţile pentru elevii Colegiului Richard Wurmbrand Iaşi cu ocazia programului ”Să ştii mai multe, să fii mai bun” desfăşurat în perioda 01 aprilie – 05 aprilie 2013.

Elevi ai Colegiului Richard Wurmbrand Iaşi au vizitat unele compartimente ale instanţei, au participat la şedinţe de judecată şi au avut ocazia de a simula procese.
Elevii au avut posibilitatea de a adresa întrebări judecătorilor în legătură cu activitatea ce se desfăşoară în instanţele de judecată, vizitele fiind un prilej pentru a li se prezenta, pe înţelesul lor, aspecte privind organizarea instanţei, procesele civile şi penale, profesia de judecător.

